Diari Oficial de la Generalitat Valenciana


Sumari del DOGV 1024, del 13-03-1989 (1989/813385)

RESOLUCIÓ de 19 de gener de 1989, de la Direcció General de Joventut, per la qual es fixen els preus dels serveis als Albergs i Campaments Juvenils de la Generalitat Valenciana per a 1989.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1024

Data del DOGV
:   13-03-1989

Secció del DOGV
:   ALTRES DISPOSICIONS

Número del document
:   1989/813385


Data del document
:   19-01-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 19 de gener de 1989, de la Direcció General de Joventut, per la qual es fixen els preus dels serveis als Albergs i Campaments Juvenils de la Generalitat Valenciana per a 1989.  
D'acord amb les disposicions en matèria de taxes i altres ingressos per la Llei 12/1.988 de 30 de desembre de Pressupost de la Generalitat Valenciana per a 1989, i seguint les directrius emanades de la REAJ (Red Española de Albergues Juveniles), i en ús de les atribucions que em confereix la Llei 5/1983 de 30 de desembre, de Govern Valencià, i el Reglament Orgànic i Funcional de la Conselleria de Cultura, Educació i Ciència, aprovat pel Reial Decret 85/1987, de 17 d'agost, del Consell de la Generalitat Valenciana, he resolt:  
Primer. Durant l'any 1989, els preus ordinaris per persona i dia dels diversos serveis als Albergs i Campaments de la Generalitat Valenciana, seran els següents:  
Albergs Juvenils: Tarifa A Tarifa B  
Pensió completa 1.135 1.305  
Mitja pensió (1) 773 885  
Allotjament 417 515  
Allotjament i desdejuni 475 595  
Dinar o sopar 448 515  
lloguer de llençols (2) 124 155  
(1) inclou allotjament i desdejuni i dinar o sopar.  
(2) Quan es contracte pensió completa, s'inclourà en el preu; altrament es considerarà aquest preu per cada 3 nits.  
La Tarifa A s'aplicarà als alberguistes individuals o grups de menors de 26 anys.  
La Tarifa B s'aplicarà als alberguistes o grups de majors de 26 anys i famílies.  
Altres serveis a Albergs Juveniles.- (només per à Alberguistes):  
- Lloguer de bicicletes 205 PTA. persona/dia  
- Lloguer de taules Wind Surf 205 PTA persona/dia  
Campaments Juvenils:  
Les estades de grups a campaments juvenils de la Generalitat Valenciana hauran de satisfer en concepte de neteja de l'entorn i l'utilització dels serveis, i sense servei d'alimentació, fora de la Campanya de Temps Lliure Juvenil, el preu de 155.- pts. per persona i dia.  
Segon. Els preus que s'aplicaran en 1989 en Programes Especials seran:  
A) Escoles Viatgeres:  
El preu referit a les estades de 7 dies en règim de pensió completa serà de: 4.945 PTA  
B) Aula del mar:  
El preu referit a les estades de 7 dies en règim de pensió completa serà de: 775 PTA plaça/dia  
C) Escola de Vela:  
Els Alberguistes assistents als cursos programats per l?Escola de Vela de Benicàssim satisfaran a l'Alberg Juvenil «Argentina», en concepte de pensió completa, la quantitat de 775 PTA plaça/dia.  
Tercer. Es farà un descompte del 10% de l'import total dels serveis prestats als joves posseïdors del Carnet Jove, i als grups de joves procedents d?associacions Juvenils i Centres docents que utilitzen els serveis dels Albergs i campaments Juvenils durant períodes de cinc dies com a mínim i ocupen, almenys, el 50% de les places de la instal·lació.  
Quart. El descompte assenyalat en l'article anterior no serà aplicable en els Programes Especials i Campanyes de Promoció.  
Cinqué. La no utilització dels serveis pagats no donarà dret al reembossament de l?import corresponent.  
DISPOSICIO FINAL  
Primera i única  
Aquesta Resolució entrarà en vigor el dia de la publicació al Diari Oficial de la Generalitat Valenciana.  
València, a 19 de gener de 1989. - El Director General de Joventut: Enrique Soriano Hernández.